stanford-oval/wikipedia huggingface dataset:
มัตสึบาระ

มัตสึบาระ (ญี่ปุ่น: 松原 Matsubara) อาจหมายถึง
มัตสึบาระ (นามสกุล)
มัตสึบาระ (จังหวัดโอซากะ)
มิโฮะโนะมัตสึบาระ
สถานีมัตสึบาระ
ความถี่มัตสึบาระ
พิพิธภัณฑ์สัตว์น้ำซูมิดะ

| --- | --- |
すみだ水族館
ภายนอกพิพิธภัณฑ์ ซึ่งคือ โตเกียวโซรามาจิ เป็นแหล่งช้อปปิ้งและร้านขายขนมขบเคี้ยวหลากชนิด

ก่อตั้ง: 22 พฤษภาคม ค.ศ. 2012
พิกัดภูมิศาสตร์: 35°42′35.6″N 139°48′35.5″E﻿ / ﻿35.709889°N 139.809861°E﻿ / 35.709889; 139.809861
เว็บไซต์: www.sumida-aquarium.com/info/
พิพิธภัณฑ์สัตว์น้ำซูมิดะ (อังกฤษ: Sumida Aquarium; ญี่ปุ่น: すみだ水族館) เป็นพิพิธภัณฑ์สัตว์น้ำแห่งหนึ่งในประเทศญี่ปุ่น
พิพิธภัณฑ์สัตว์น้ำซูมิดะ ตั้งชื่อตามแม่น้ำซูมิดะ อันเป็นแม่น้ำสำคัญที่ไหลผ่านกรุงโตเกียว ซึ่งเป็นสถานที่ตั้ง  พิพิธภัณฑ์สัตว์น้ำซูมิดะตั้งอยู่บนชั้นที่ 5 ของหอคอยโตเกียวสกายทรี ซึ่งเป็นหอคอยแห่งใหม่ของกรุงโตเกียว ที่มีความสูงถึง 634 เมตร นับเป็นสิ่งก่อสร้างที่สูงที่สุดในโลกรองมาจากอาคารบุรจญ์เคาะลีฟะฮ์ ซึ่งเป็นอาคารที่สูงที่สุดในโลก ที่ดูไบ
พิพิธภัณฑ์สัตว์น้ำซูมิดะ เป็นพิพิธภัณฑ์สัตว์น้ำขนาดเล็ก เปิดให้บริการเมื่อวันที่ 22 พฤษภาคม ค.ศ. 2012 พร้อมกับหอคอยโตเกียวสกายทรี เปิดให้บริการทุกวัน ตั้งแต่เวลา 09.00 น. - 21.00 น. อัตราเข้าชม ผู้ใหญ่คนละ 2,000 เยน เด็กคนละ 600-1,500 เยน
สิ่งที่จัดแสดง

ปลาน้ำจืด และระบบนิเวศของสัตว์น้ำที่พบได้ในแม่น้ำซูมิดะ
ตู้กระจกแสดงไม้น้ำขนาดใหญ่ ที่จัดตกแต่งในรูปแบบสวนเซนแบบญี่ปุ่น โดย อามาโนะ ทาเกชิ นักตกแต่งตู้ไม้น้ำและนักเลี้ยงปลาชื่อดังระดับโลกชาวญี่ปุ่น
ตู้ปลาทะเลขนาด 100 ลิตร จำนวน 20 ใบ ภายในสัตว์น้ำประเภทต่าง ๆ เช่น ซาลาแมนเดอร์ กุ้งมดแดง กุ้งพยาบาล
ส่วนจัดแสดงแมงกะพรุนในตู้ไครเซล ห้องแลบเพาะเลี้ยงแมงกะพรุน และนิทรรศการถาวรให้ความรู้เกี่ยวกับแมงกะพรุนในด้านต่าง ๆ
ตู้ปลาทะเลขนาดใหญ่ ความจุน้ำ 100,000 ลิตร แสดงปลาตามแนวปะการัง เช่น ปลาผีเสื้อ ปลาสินสมุทร และปลาฉลามหูดำ
ตู้ปลาทะเลที่มีความยาว 5 เมตร จำนวน 4 ตู้ แสดงปลาและสัตว์ทะเลชนิดต่าง ๆ ได้แก่ ตู้ปะการัง ตู้ปลาไหลสวน และตู้กุ้งมังกรขนาดใหญ่ที่อยู่พร้อมกับปลาฉลามหน้าดินขนาดเล็ก
ส่วนจัดแสดงเพนกวิน เป็นตู้กระจกขนาดใหญ่ ด้านบนเปิดโล่ง พื้นตู้ประดับด้วยไฟใต้น้ำที่เปลี่ยนสีได้เพื่อความสวยงาม จำนวนเพนกวินประมาณ 40 ตัว ไม่มีกลิ่นรบกวน
ส่วนจัดแสดงสิงโตทะเล อยู่ด้านหลังส่วนจัดแสดงเพนกวิน
การเดินทาง

จากย่านอาซากูซะ ขึ้นรถไฟใต้ดินโตเกียว สายโทบุสกายทรี ลงสถานีโตเกียวสกายทรี หรือลงสถานีอาซากูซะแล้วเดินเท้าด้วยระยะเวลาประมาณ 20 นาที ไปตามริมแม่น้ำซูมิดะ
แหล่งข้อมูลอื่น

เว็บไซต์อย่างเป็นทางการของพิพิธภัณฑ์ (ญี่ปุ่น)
แผนที่และภาพถ่ายทางอากาศของ พิพิธภัณฑ์สัตว์น้ำซูมิดะ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
35°42′36″N 139°48′35″E﻿ / ﻿35.709889°N 139.809861°E﻿ / 35.709889; 139.809861
พยัคฆ์ สิทธิพิทักษ์

| --- | --- |
พยัคฆ์ สิทธิพิทักษ์

พยัคฆ์ สิทธิพิทักษ์ จาก บูริกิวัน
ชื่อ: พยัคฆ์ สิทธิพิทักษ์


รูปแบบการต่อสู้: มวยไทย

สัญชาติ:  ไทย

ส่วนสูง: 180 ซม. (5 ฟุต 11 นิ้ว)
น้ำหนัก: 80 กก. (176 ปอนด์)

กรุ๊ปเลือด: A

สิ่งที่ชอบ: ครอบครัว, ภาพยนตร์ และเกาเหลา



สิ่งที่เกลียด: คอมพิวเตอร์

ผู้ให้เสียงพากย์: อะสึชิ ยะมะนิชิ


พยัคฆ์ สิทธิพิทักษ์ นักมวยไทย ในบูริกิวัน
พยัคฆ์ สิทธิพิทักษ์ (ญี่ปุ่น: パヤック・シピタック; อังกฤษ: Payak Sitipitak) เป็นตัวละครจากเกม "บูริกิวัน" ที่ผลิตโดยบริษัท SNK จากประเทศญี่ปุ่น ซึ่งเป็นนักมวยไทยรุ่นเวลเทอร์เวท จากประเทศไทย มีสัญลักษณ์ประจำตัวคือสวมกางเกงสีเขียว-แดง เขาต้องทำการต่อสู้กับนักสู้ผู้ใช้ศิลปะการต่อสู้ป้องกันตัวในศาสตร์อื่นหลากแขนง ซึ่งทางผู้ผลิตได้แนวคิดเดียวกันกับการแข่งขันเค-วัน หากแต่มีความแตกต่างกันตรงที่เวทีการประลองจะไม่มีเชือกกั้น เมื่อตกเวทีแล้วต้องขึ้นมาต่อสู้ใหม่ จนกว่าจะน็อคฝ่ายตรงข้ามได้แล้วจึงค่อยพบกับนักสู้รายต่อไป นอกจากนี้บุตรชายของพยัคฆ์ยังเป็นแฟนมวยของโจ ฮิกาชิ ซึ่งเป็นนักมวยไทยชาวญี่ปุ่นที่ปรากฏตัวอยู่ในซีรีส์เดอะคิงออฟไฟท์เตอร์ส ผู้ให้เสียงพากย์พยัคฆ์ สิทธิพิทักษ์ คือ อะสึชิ ยะมะนิชิ (山西惇)
รูปแบบการต่อสู้ของพยัคฆ์คือการใช้ศิลปะมวยไทย ที่มีการใช้ทั้งศอกและเข่าในการโจมตีทำลาย พยัคฆ์ มีเพลงประกอบประจำตัวคือ "พาโกดา" (Pagoda) ซึ่งหมายถึง เจดีย์ ในภาษาไทย
ประวัติตามท้องเรื่อง

พยัคฆ์ สิทธิพิทักษ์ เป็นผู้ใช้วิชามวยไทยรุ่นเวลเทอร์เวท ที่ได้เข้าประลองฝีมือกับนักสู้ต่างชาติ ภายหลังจากที่ตนเกษียณตัวเองจากการเป็นแชมป์ระดับประเทศแล้ว ก็หันเข้าร่วมทำศึก "บูริกิวัน" ในเวลาต่อมา ที่จัดขึ้นใน ค.ศ. 1999 ณ กรุงโตเกียว เพื่อพิสูจน์ฝีมือตัวเองอีกครั้ง ขณะที่มีอายุ 40 ปี ซึ่งเป็นนักสู้มีรูปแบบการโจมตีโดยใช้ศอกและเข่าที่หนักหน่วง ภายหลังจากการแข่งขันเสร็จสิ้น เขาได้ให้สัมภาษณ์ผ่านสื่อว่าเขาจะพัฒนาฝีมือการต่อสู้ของตนให้แข็งแกร่งยิ่งขึ้นอีกครั้ง เขามีสมาชิกในครอบครัวทั้งหมด 17 คน นอกจากนี้ พยัคฆ์ยังได้ปรากฏตัวในเกม เดอะคิงออฟไฟท์เตอร์ XI ในฉากเปิดของซิลเบอร์ ซึ่งเป็นบอสจากซีรีส์เดียวกันนี้ด้วยเช่นกัน
การตอบรับ

ในวันที่ 10 กรกฎาคม ค.ศ. 2012 เว็บไซต์ไฟเตอร์เจเนอเรชันกล่าวถึงพยัคฆ์ว่าเป็นตัวละครนักมวยไทยที่ได้รับการพิจารณาว่ามีรูปแบบที่สุขุมเยือกเย็น ในขณะเดียวกันก็เป็นตัวแทนในการนำเสนอวิชามวยไทยในโลกวิดีโอเกม โดยได้รับการประเมินระดับในรูปแบบการต่อสู้ที่ค่า 2.5, บุคลิกที่ 1.5, คะแนนการปรากฏตัวที่ 1.5, บทบาทสำคัญในซีรีส์ 2.5 และได้รับการประเมินในภาพรวมที่ระดับ 2 เท็น (天)
ดูเพิ่ม

ไก เทนโด้
แหล่งข้อมูลอื่น

Buriki One (ญี่ปุ่น)
Buriki One at NBC Museum of SNK Playmore
Prizm Dash Review of Buriki-One
King of Street Fighter (Turkey)
Buriki One (Planet-SNK)
| ด ค กตัวละครที่เป็นนักมวยไทย |
| --- | --- |
ชาวไทย:  เกรียงอาจ • ครุฑ • ฉ่ำอุรา • ชูชัย • ชูร่า • ธีรวิทย์ • บุนนาค • พยัคฆ์ • สกัด • สามชาย • สามารถ • สิงห์ศักดิ์ • หัวใจ • อากาศ • อาดอน • อาภาไชย • ธานี • แอนน์ • เทียน • มะลิวัลย์ • เก้าล้าน •  ไอราวัณ
ชาวตะวันออก:  เคนอิจิ ชิราฮามะ • โจ ฮิงาชิ • ซาโนะ มิทสึรุ • ซาวามูระ • ฟุคามิ โก • มาโมรุ •  โก ฮิบิกิ •  ชิราโตะ •  เฟย์
ชาวตะวันตก:  แจ็กซ์ • แซ็ค • บรูซ เออร์วิน • โรเบิร์ต "R.J." เจมส์ • แอนน์ •  คิง • จันนี่ •  แบรด เบิร์นส์ • ลูซซูเรีย
ไม่ระบุสัญชาติ:  แดร๊กคิวล่าแมน • พัมพุต • โมคุจิน • อันโนว์
อื่นๆ: คาเมนไรเดอร์อิมเพอเรอร์ • ลุมพินีกันดั้ม • เกคิไวโอเล็ต • อุลตร้าแมนมิลเลเนี่ยม
ดูเพิ่ม: มวยไทย • มวยไทยในวัฒนธรรมประชานิยม • ตัวละครที่เป็นนักมวยไทยในภาพยนตร์
 หมวดหมู่
| ด ค กตัวละครชาวไทยในวิดีโอเกม |
| --- | --- |
 ชูร่า  บุนนาค สิงห์ประเสริฐ  พยัคฆ์ สิทธิพิทักษ์  เวก้า  สกัด  สามชาย ต้มยำกุ้ง  หัวใจ  อาดอน  ไอราวัณ  ไลฟ์วีเวอร์  อรุณี  อารักษ์ นิรันดร์  ฟ้าคำราม  วิษณุ อิสา กาแล็กซี่  สยาม  วอร์ไทเกอร์ 
  หมวดหมู่
พัมพุต

| พัมพุต |
| --- | --- |
ตัวละครใน ดราก้อนบอล
พัมพุต : นักมวยไทยจากการ์ตูนเรื่องดราก้อนบอล
ประวัติ
ญาติ: ไม่ระบุ
ข้อมูล
Manga name: Pamput
Alternate names: Pamput
พัมพุตได้ถูกแทมโบรีน (Tambourine) ซึ่งเป็นสมุนเอกของพิคโคโลกำจัดลง
พัมพุต (ญี่ปุ่น: パンプット; อังกฤษ: Pamput) หรือ พันพุทธ, พัน พุทโธ เป็นตัวละครจากการ์ตูนเรื่องดราก้อนบอล (ปรากฏตัวครั้งแรกในหนังสือการ์ตูน เล่ม 10 ตอนที่ 116 และเริ่มมีบทบาทในหนังสือการ์ตูนเล่ม 11 ตอนที่ 122) เป็นนักมวยไทยที่ชนะการแข่งขันประลองยุทธระดับโลกมาแล้ว 2 รายการ และเข้าร่วมศึกชิงจ้าวยุทธภพครั้งที่ 22ด้วยเช่นกัน โดยฉากการต่อสู้ระหว่าง พัมพุต กับซุน โกคู ฉายครั้งแรกที่ญี่ปุ่น ในวันพุธที่ 16 ธันวาคม ค.ศ. 1987 โดยใช้ชื่อตอนว่า : Omatase!! Son Goku Sanjo!! (Goku Enters the Ring)
ประวัติตามท้องเรื่อง

พัมพุต เป็นนักมวยไทยที่เข้าร่วมการประลอง ศึกชิงจ้าวยุทธภพครั้งที่ 22 โดยมีซุน โกคู เป็นคู่ต่อสู้ แต่เนื่องด้วยความประมาทในฝีมือ ทำให้พัมพุตต้องเป็นฝ่ายพ่ายแพ้ไปในที่สุด อย่างไรก็ตาม เท็นชินฮัง เป็นผู้จับการเคลื่อนไหวการต่อสู้ได้ทัน เขามองเห็นพัมพุตถูกซุนโกคูกระแทกศอก 3 ครั้งอย่างรวดเร็ว โดยที่คนทั่วไปไม่รู้
ในขณะที่ "แจ็คกี้ ชุน" หรือ ผู้เฒ่าเต่า ยังกล่าวยกย่องฝีมือของพัมพุตว่าเป็นยอดนักสู้ เพียงแต่ ซุนโกคู มีทักษะการต่อสู้เกินกว่ามนุษย์ทั่วไปเท่านั้นเอง อย่างไรก็ตามในภายหลัง พัมพุตได้ถูกแทมโบรีน (Tambourine) ซึ่งเป็นสมุนเอกของพิคโคโลกำจัดลง เช่นเดียวกับนักสู้จากงานประลองยุทธรายอื่น
ดูเพิ่ม

แดร๊กคิวล่าแมน
ศึกชิงจ้าวยุทธภพ
แหล่งข้อมูลอื่น

ข้อมูลที่เกี่ยวข้องกับ "พัมพุต" (อังกฤษ)
การต่อสู้ระหว่าง "พัมพุต" กับ "ซุน โกคู"
| ด ค กตัวละครที่เป็นนักมวยไทย |
| --- | --- |
ชาวไทย:  เกรียงอาจ • ครุฑ • ฉ่ำอุรา • ชูชัย • ชูร่า • ธีรวิทย์ • บุนนาค • พยัคฆ์ • สกัด • สามชาย • สามารถ • สิงห์ศักดิ์ • หัวใจ • อากาศ • อาดอน • อาภาไชย • ธานี • แอนน์ • เทียน • มะลิวัลย์ • เก้าล้าน •  ไอราวัณ
ชาวตะวันออก:  เคนอิจิ ชิราฮามะ • โจ ฮิงาชิ • ซาโนะ มิทสึรุ • ซาวามูระ • ฟุคามิ โก • มาโมรุ •  โก ฮิบิกิ •  ชิราโตะ •  เฟย์
ชาวตะวันตก:  แจ็กซ์ • แซ็ค • บรูซ เออร์วิน • โรเบิร์ต "R.J." เจมส์ • แอนน์ •  คิง • จันนี่ •  แบรด เบิร์นส์ • ลูซซูเรีย
ไม่ระบุสัญชาติ:  แดร๊กคิวล่าแมน • พัมพุต • โมคุจิน • อันโนว์
อื่นๆ: คาเมนไรเดอร์อิมเพอเรอร์ • ลุมพินีกันดั้ม • เกคิไวโอเล็ต • อุลตร้าแมนมิลเลเนี่ยม
ดูเพิ่ม: มวยไทย • มวยไทยในวัฒนธรรมประชานิยม • ตัวละครที่เป็นนักมวยไทยในภาพยนตร์
 หมวดหมู่
มัสยิดญี่ปุ่น

| มัสยิดญี่ปุ่น |
| --- | --- |

ศาสนา
ศาสนา: อิสลาม
นิกาย: อะห์มะดียะฮ์
ที่ตั้ง
ที่ตั้ง: สึชิมะ จังหวัดไอจิ ประเทศญี่ปุ่น
ที่ตั้งในจังหวัดไอจิ
พิกัดภูมิศาสตร์: 35°11′10″N 136°46′22″E﻿ / ﻿35.18611°N 136.77278°E﻿ / 35.18611; 136.77278
สถาปัตยกรรม
ประเภท: มัสยิด
เสร็จสมบูรณ์: ค.ศ. 2015
ลักษณะจำเพาะ
ความจุ: 500 คน
โดม: 1
หอคอย: 4
บัยตุลอะฮัด - มัสยิดญี่ปุ่น (ญี่ปุ่น: ベイトゥルアハドモスク - 日本のモスク) เรียกสั้น ๆ ว่า มัสยิดญี่ปุ่น เป็นมัสยิดของมุสลิมนิกายอะห์มะดียะฮ์ที่อยู่ในสึชิมะ ชานเมืองนาโงยะ จังหวัดไอจิ โดยเปิดใช้งานในวันที่ 20 พฤศจิกายน ค.ศ. 2015 โดยมีร์ซา มัสรูร อะห์มัด เคาะลีฟะฮ์คนที่ 5 ในชุมชนมุสลิมอะห์มะดียะฮ์ มัสยิดนี้เป็นมัสยิดที่ใหญ่ที่สุดของประเทศ โดยรองรับได้ถึง 500 คน
มนต์รัก! สาวโลลี่ป๊อป

| --- | --- |
มนต์รัก! สาวโลลี่ป๊อป
แนว: แฟนตาซี
มนต์รัก! สาวโลลี่ป๊อป (ญี่ปุ่น: まもって! ロリポップ) เป็นการ์ตูนญี่ปุ่นแนวโชโจะ วาดและแต่งเรื่องโดยมิจิโยะ คิคุตะ โดยตีพิมพ์ในนิตยสารนาคาโยชิในช่วงเดือนกุมภาพันธ์ พ.ศ. 2546ถึงเดือนกรกฎาคมพ.ศ. 2548 ก่อนจะได้รับการดัดแปลงเป็นอนิเมะในพ.ศ. 2549
ตัวละครทั้งหมด

ยามาดะ นีน่า
อิจิอิ
ซีโร่
ซัน
โฟร์เต้
ร็อกกะ
โก
นานาเสะ
ยาคุโมะ
อาซึกะกับโยจัง
วิล
อะความารีน
ซึระ
ฟูจิวาระ โนะ นาริโกะ

| ฟูจิวาระ โนะ นาริโกะ |
| --- | --- |

จักรพรรดินีญี่ปุ่น
ดำรงพระยศ 25 มกราคม ค.ศ. 1142 – 6 กันยายน ค.ศ. 1149
จักรพรรดินี (โคโง): 25 มกราคม พ.ศ. 1685
บิฟูกูมง-อิง
ประกาศ: 6 กันยายน พ.ศ. 1692

ประสูติ: พ.ศ. 1660
สิ้นพระชนม์: 22 ธันวาคม พ.ศ. 1703 โอชิโกจิ-โดโนะ (押小路殿), เฮอังเกียว
ตระกูล: ตระกูลฟูจิวาระ
พระบิดา: ฟูจิวาระ โนะ นางาซาเนะ (ญี่ปุ่น: 藤原長実; โรมาจิ: Fujiwara no Nagazane)
พระมารดา: มินาโมโตะ โนะ มาาโกะ (ญี่ปุ่น: 源方子; โรมาจิ: Minamoto no Masako)
พระสวามี: จักรพรรดิโทบะ
พระบุตร:   เจ้าหญิงโทชิโกะ  เจ้าหญิงอากิโกะ  จักรพรรดิโคโนเอะ  เจ้าหญิงโยชิโกะ 
ด ค ก
ฟูจิวาระ โนะ นาริโกะ (ญี่ปุ่น: 藤原得子; ค.ศ. 1117 – 22 ธันวาคม ค.ศ. 1160) ยังเป็นที่รู้จักกันในนาม บิฟุคุมง-อิง (ญี่ปุ่น: 美福門院) เป็นจักรพรรดินีใน จักรพรรดิโทบะ จักรพรรดิองค์ที่ 74 และเป็นพระราชมารดาใน จักรพรรดิโคโนเอะ จักรพรรดิองค์ที่ 76
ประวัติ

จักรพรรดินีนาริโกะประสูติเมื่อ พ.ศ. 1660 เป็นธิดาของ ฟุจิวะระ โนะ นะงะซะเนะ ผู้ดำรงตำแหน่ง ชูนะงง ต่อมาได้เข้าถวายตัวต่ออดีตจักรพรรดิโทบะเป็นพระสนมขั้น 3 และมีพระประสูติกาล เจ้าชายโนริฮิโตะ หรือต่อมาคือ จักรพรรดิโคโนเอะ ใน พ.ศ. 1682 ทำให้พระนางได้เลื่อนขึ้นเป็นพระสนมเอก
หลังจากนั้น 3 เดือนอดีตจักรพรรดิโทบะได้สถาปนาเจ้าชายโนริฮิโตะให้เป็นรัชทายาทและผู้สืบราชบัลลังก์ต่อจากจักรพรรดิซูโตกุ จักรพรรดิองค์ที่ 75 ทำให้จักรพรรดิซูโตกุมิพอพระทัยเพราะทรงอยากให้พระราชโอรสของพระองค์เองเป็นรัชทายาทและผู้สืบราชบัลลังก์
ใน พ.ศ. 1685 ไดโจโฮโอ โทบะได้บีบบังคับให้จักรพรรดิซูโตกุสละราชบัลลังก์เนื่องจากอดีตจักรพรรดิโทบะได้กล่าวหาว่าจักรพรรดิซูโตกุมิใช่โอรสของพระองค์แต่เป็นโอรสของอดีตจักรพรรดิชิรากาวะ และให้เจ้าชายนาริฮิโตะพระโอรสองค์เล็กเป็นพระโอรสบุญธรรมในจักรพรรดินีคิโยะโกะอดีตจักรพรรดินีในอดีตจักรพรรดิซูโตกุและขึ้นสืบราชบัลลังก์ต่อมาเป็น จักรพรรดิโคโนเอะ ทำให้พระสนมนาริโกะได้รับการสถาปนาเป็นพระจักรพรรดินีและพระพันปีหลวงซึ่งจักรพรรดินีนาริโกะได้ทำการเลือก ฟุจิวะระ โนะ ชิเมะโกะ ผู้เป็นพระญาติเข้ามาเป็นจักรพรรดินี (中宮) ในจักรพรรดิโคโนเอะเมื่อ พ.ศ. 1691 ทำให้จักรพรรดินีนาริโกะได้กุมอำนาจในราชสำนัก
ในปีต่อมาคือ พ.ศ. 1692 จักรพรรดินีนะริโกะได้ออกบวชเป็นแม่ชีโดยมีฉายาทางธรรมว่า บิฟูกูมง-อิง (美福門院) แต่ยังกุมอำนาจในราชสำนักเมื่อจักรพรรดิโคโนเอะเสด็จสวรรคตอย่างกะทันหันโดยไร้รัชทายาทใน พ.ศ. 1698 ท่านบิฟุคุมง-อิงได้ทำการเลือก เจ้าชายมาซาฮิโตะ พระโอรสในจักรพรรดินีทามาโกะอดีตจักรพรรดินีในอดีตจักรพรรดิโทบะผู้เป็นพระเชษฐาต่างพระราชมารดาของจักรพรรดิโคโนเอะเป็นพระโอรสบุญธรรมและได้สืบราชบัลลังก์ต่อมาเป็นจักรพรรดิโกะ-ชิรากาวะ
ท่านบิฟุคุมง-อิงหรืออดีตจักรพรรดินีนาริโกะสิ้นพระชนม์เมื่อวันที่ 18 ธันวาคม พ.ศ. 1703 ขณะพระชนมายุเพียง 43 พรรษา
ข้อมูล

Hashimoto, Yoshihiko (1996). "美福門院藤原得子" [Bifukumon-in Fujiwara no Nariko]. 平安の宮廷と貴族 [Nobles and Courts of the Heian Period] (ภาษาญี่ปุ่น). Yoshikawa Kōbunkan.
ฟีลด์คอมแบต

| ฟีลด์คอมแบต |
| --- | --- |
งานศิลปะบรรจุภัณฑ์
ผู้พัฒนา: โทเซะ
ผู้จัดจำหน่าย: จาเลโค
เครื่องเล่น: อาร์เคด, แฟมิลีคอมพิวเตอร์, เวอร์ชวลคอนโซล
วางจำหน่าย: แฟมิคอม ญี่ปุ่น: 9 กรกฎาคม ค.ศ. 1985เวอร์ชวลคอนโซล ญี่ปุ่น: 12 มิถุนายน ค.ศ. 2007
แนว: เกมยิง
รูปแบบ: ผู้เล่นเดี่ยว, หลายผู้เล่น
ฟีลด์คอมแบต (อังกฤษ: Field Combat; ญี่ปุ่น: フィールドコンバット) เป็นวิดีโอเกมอาร์เคด ค.ศ. 1985 ที่ผู้เล่นต่อสู้ในฐานะทหารผู้บัญชาการเดี่ยวในสนามรบแห่งอนาคต เวอร์ชันแฟมิลีคอมพิวเตอร์ของฟีลด์คอมแบตได้รับการเปิดตัวในภายหลังสำหรับบริการเวอร์ชวลคอนโซลของวีเฉพาะในประเทศญี่ปุ่นเมื่อวันที่ 12 มิถุนายน ค.ศ. 2007 ส่วนฟีลด์คอมแบต ดีเอกซ์ ซึ่งเป็นภาคต่อได้เปิดตัวสำหรับโทรศัพท์มือถือญี่ปุ่นใน ค.ศ. 2004
รูปแบบการเล่น

เป้าหมายของเกมคือการทำให้มันไปจนจบสนามรบด้วยการใช้เจเนซิส ซึ่งเป็นยานรบที่สามารถยิงขีปนาวุธออกไปได้ ในขณะที่ผู้เล่นควบคุมกองกำลังสีน้ำเงิน ผู้เล่นจะต้องเอาชนะกองกำลังสีแดง โดยอย่าให้เราตายในกระบวนการหลีกเลี่ยงหรือยิงเฮลิคอปเตอร์, ทหารราบ และรถถัง ลักษณะที่น่าสนใจของเกมนี้คือมันเป็นไปได้ที่จะขอกำลังเสริมจากกองทัพซึ่งผู้เล่นครอบครอง โดยการกดปุ่ม A และ B ในเวลาเดียวกัน เมื่อใดก็ตามที่ผู้เล่นหมดหน่วยเพื่อช่วยเขาในการต่อสู้ เราก็สามารถใช้อาวุธพิเศษเพื่อ "ดูดซับ" ศัตรูและเพิ่มเข้ามาในกองทัพของเรา
เกมดังกล่าวใช้ไรด์ออฟเดอะวาลคิรีส์ ของริชชาร์ท วากเนอร์ เป็นเพลงประกอบ นอกจากนี้ยังมียูเอฟโอศัตรู เช่น ยานอวกาศที่เมื่ออยู่ในสนามรบพยายามที่จะคว้าหน่วยที่ให้ความช่วยเหลือกับผู้เล่น (หากมีในสนามรบ) และหลบหนีไป อีกทั้งยังมีส่วนในการรบทางอากาศต่อเฮลิคอปเตอร์ที่ให้การสนับสนุน (หากมี)
การตอบรับ

ในประเทศญี่ปุ่น เกมแมชชีนได้จัดอันดับฟีลด์คอมแบตในฉบับวันที่ 15 เมษายน ค.ศ. 1985 ในฐานะหน่วยอาร์เคดบนโต๊ะที่ประสบความสำเร็จมากที่สุดอันดับเก้าของปี
แหล่งข้อมูลอื่น

Field Combat at arcade-history
ฟีลด์คอมแบต ที่ Killer List of Videogames
บีลีฟเวอส์

"บีลีฟเวอส์" (อังกฤษ: Believers; ญี่ปุ่น: ビリーバーズ) เป็นซิงเกิลที่ 12 ของบีเอ็นเคโฟร์ตีเอต ซึ่งสมาชิกในแต่ละเพลงได้รับการเลือกจากงาน "การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12" โดยได้มีการประกาศเปิดตัวและทำการแสดงครั้งแรกอย่างเป็นทางการในวันที่ 28 สิงหาคม พ.ศ. 2565 ซึ่งในซิงเกิลนี้ประกอบด้วยเพลงหลักคือเพลง "บีลีฟเวอส์" และเพลงรองอีก 2 เพลงคือ "เมกนอยซ์" และ "ชอบเธอมากกว่าเมื่อวาน" โดยซิงเกิลนี้นับเป็นเพลงหลักเพลงที่ 2 ต่อจาก "ดีอะ" ที่เป็นเพลงต้นฉบับ ไม่ได้ใช้เพลงแปลจากทางต้นสังกัด
"บีลีฟเวอส์" ซึ่งเป็นเพลงหลักของซิงเกิลนี้ รุ่นพี่วงเอเคบีโฟร์ตีเอต ได้เข้ามามีส่วนร่วมในการทำเพลงดังกล่าวในฐานะโปรดิวเซอร์เพลง โดย นานะ โอกาดะ รับผิดชอบในด้านเนื้อร้องและยุยริ มูรายามะ รับผิดชอบในการออกแบบท่าเต้น
งานสร้าง > การประชาสัมพันธ์และการเผยแพร่

วันที่ 14 พฤษภาคม พ.ศ. 2565 ต้นสังกัดได้เผยแพร่คลิปวิดีโอประกาศชื่อเพลงสำหรับเพลงรองทั้งอันเดอร์เกิลส์ (เมกนอยซ์) และเน็กซต์เกิลส์ (ชอบเธอมากกว่าเมื่อวาน)
วันที่ 29 กรกฎาคม พ.ศ. 2565 ต้นสังกัดได้มีการประกาศกำหนดการปล่อยเพลงในซิงเกิลที่ 12 โดยจะเริ่มต้นตั้งแต่วันที่ 1 สิงหาคม เป็นต้นไป ด้วยเพลง "ชอบเธอมากกว่าเมื่อวาน" ของเน็กซต์เกิลส์ จากนั้นเป็นเพลง "เมกนอยซ์" ของอันเดอร์เกิลส์ และจึงปิดท้ายด้วยเพลง "บีลีฟเวอส์" ซึ่งเป็นเพลงหลักของซิงเกิลนี้ ทั้งนี้ได้มีการประกาศชื่อเพลงหลักในวันที่ 19 เดือนและปีเดียวกัน
งานสร้าง > มิวสิกวิดีโอ

มิวสิกวิดีโอเพลง "บีลีฟเวอส์" ได้ไปถ่ายทำที่คิตะกีวชู จังหวัดฟูกูโอกะ ประเทศญี่ปุ่น โดยถ่ายทำในสถานที่สำคัญต่าง ๆ เช่น ย่านโมจิโกะ, ภูเขาซารากูระ, ศาลาว่าการคิตะกีวชู เป็นต้น
รายชื่อเพลง

| ลำดับ | ชื่อเพลง | เนื้อเพลง | ทำนอง | คำร้องภาษาไทย | ยาว |
| --- | --- | --- | --- | --- | --- |
| 1. | "Believers" | นานะ โอกาดะ | WAON | รัฐ พิฆาตไพรี | 4:16 |
| 2. | "Make Noise" (เวอร์ชันคัฟเวอร์ของ "HKT48 – Make Noise") | ยาซูชิ อากิโมโตะ | โทยามะ ไดซูเกะ, ซาซากิ ฮิโรชิ | ตนุภพ โนทยานนท์ | 4:23 |
| 3. | "Kinou Yori Motto Suki – ชอบเธอมากกว่าเมื่อวาน" (เวอร์ชันคัฟเวอร์ของ "AKB48 – Kinou Yori Motto Suki") | ยาซูชิ อากิโมโตะ | มาโกโตะ วากาตาเบะ | ประภพ ชมถาวร | 4:09 |
| 4. | "Believers (off vocal ver.)" |   |   |   |   |
| 5. | "Make Noise (off vocal ver.)" |   |   |   |   |
| 6. | "Kinou Yori Motto Suki – ชอบเธอมากกว่าเมื่อวาน (off vocal ver.)" |   |   |   |   |
สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
สมาชิก > บีลีฟเวอส์

ทีมบีทรี : รชยา ทัพพ์คุณานนต์, มิโอริ โอคุโบะ, กานต์ธีรา วัชรทัศนกุล, วีรยา จาง
ทีมเอ็นไฟว์ : ณัฐทิชา จันทรวารีเลขา, ณัฐกุล พิมพ์ธงชัยกุล, วรัทยา ดีสมเลิศ, พิมรภัส ผดุงวัฒนะโชค, แพรวา สุธรรมพงษ์, มิลิน ดอกเทียน, จิรดาภา อินทจักร, อิสราภา ธวัชภักดี
ซีจีเอ็มโฟร์ตีเอต ทีมซี : ปุณยวีร์ จึงเจริญ, วิทิตา สระศรีสม, มาณิฌา เอี่ยมดิลกวงศ์, พรวารินทร์ วงศ์ตระกูลกิจ
สมาชิก > เมกนอยซ์

ทีมบีทรี : วชิราพร พัฒนพานิช
ทีมบีทรี (ควบทีมเอ็นไฟว์) : ปาฏลี ประเสริฐธีระชัย
ทีมเอ็นไฟว์ : ณปภัช วรพฤทธานนท์, ชัญญาภัค นุ่มประสพ, สาริศา วรสุนทร, สิริการย์ ชินวัชร์สุวรรณ, พิณญาดา จึงกาญจนา, ตริษา ปรีชาตั้งกิจ
ทีมเอ็นไฟว์ (ควบทีมบีทรี) : นิพพิชฌาน์ พิพิธเดชา
เค็งคิวเซย์ : นันทภัค กิตติรัตนวิวัฒน์, ปณิศา ศรีละเลิง
ซีจีเอ็มโฟร์ตีเอต ทีมซี : กชพร ลีละทีป, ปัณฑิตา คูณทวี, รินะ อิซึตะ, มานิตา จันทร์ฉาย, สิตา ธีรเดชสกุล
สมาชิก > ชอบเธอมากกว่าเมื่อวาน

ทีมบีทรี : วิรัลพัชร ธำรงค์พันธวนิช, สุชญา แสนโคต, ณัฐธันยา ดุลยพล, กวิสรา สิงห์ปลอด, วรินท์รัตน์ ยลประสงค์
ทีมเอ็นไฟว์ : ภัทรนรินทร์ เหมือนฤทธิ์, พิทยาภรณ์ เกียรติฐิตินันท์, รตา ชินกระจ่างกิจ, นพรดา เลิศวิริยะพร
เค็งคิวเซย์ : นภสรณ์ ศิริปาณี
ซีจีเอ็มโฟร์ตีเอต ทีมซี : นภัสนันท์ ธรรมบัวชา, พิชญาภา สุปัญญา, วัชรี ด่านผาสุกกุล
ซีจีเอ็มโฟร์ตีเอต เค็งคิวเซย์ : รวินดา อลัน, รพีพรรณ แช่มเจริญ, พิณพณา แสงบุญ
ฟูโกกุ เคียวเฮ

ฟูโกกุ เคียวเฮ (ญี่ปุ่น: 富国強兵; ประเทศมั่งคั่ง แสนยานุภาพแข็งแกร่ง) เดิมเป็นวลีจากงานเขียนจีนโบราณในยุครณรัฐชื่อจ้านกว๋อเซ่อ เป็นคำขวัญประจำชาติของญี่ปุ่นในช่วงยุคเมจิ แทนที่คำขวัญซนโนโจอิ ("เทิดทูนจักรพรรดิ ขับไล่คนป่าเถื่อน")
นิรุกติศาสตร์

ในยุครณรัฐของจีน รัฐฉินได้ให้ความสำคัญกับการเพิ่มพูนความมั่งคั่งของรัฐและอำนาจทางทหาร หรือที่รู้จักกันในสำนวนว่า ฟู่กั๋ว เฉียงปิง สำนวนนี้ถูกนำมาใช้ในยุคเมจิของญี่ปุ่นในชื่อ ฟูโกกุ เคียวเฮ
ความสำคัญ

คำขวัญคือเป้าหมายหลักของฮัมบัตสึ ฟูโกกุ เคียวเฮนำมาซึ่งการกำหนดนโยบายเพื่อเปลี่ยนแปลงสังคมญี่ปุ่นด้วยความพยายามอย่างเต็มที่ที่จะไล่ตามตะวันตก
ปลาแฟนซีคาร์ป

| ปลาแฟนซีคาร์ป |
| --- | --- |

สถานะการอนุรักษ์
สัตว์เลี้ยงหรือปศุสัตว์ 
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Cyprinus
สปีชีส์:: C.  carpio
สปีชีส์ย่อย:: C.  c. haematopterus
Trinomial name
Cyprinus carpio haematopterus (Linnaeus, 1758)
ปลาแฟนซีคาร์ป (อังกฤษ: Fancy carp, Mirror carp; ญี่ปุ่น: 鯉, 錦鯉; โรมะจิ: Koi, Nishikigoi-ปลาไน, ปลาไนหลากสี) เป็นปลาไน ชนิดย่อย Cyprinus carpio haematopterus
ประวัติ

เป็นปลาคาร์ปที่ถูกพัฒนาสายพันธุ์ขึ้นมาจากปลาคาร์ปธรรมดา ๆ ที่มีอยู่ในธรรมชาติหรือที่นำมารับประทานกันเป็นอาหาร เพื่อการเลี้ยงเป็นปลาสวยงาม โดยเริ่มต้นขึ้นในราว ค.ศ. 200-ค.ศ. 300 โดยปลาคาร์ปต้นสายพันธุ์นั้นมีเพียง 3 สีเท่านั้น คือ แดง, ขาว และน้ำเงิน มีบันทึกว่าปลาคาร์ปบางตัวได้พัฒนาตัวเองมาเป็นสีส้ม ดังนั้นชาวจีนจึงนิยมนำมาเลี้ยงเพื่อเป็นความเป็นสิริมงคล
จากนั้นจึงได้เดินทางเข้าสู่ประเทศญี่ปุ่น บริเวณหมู่บ้านเชิงเขาที่ชื่อ ตาเกซาว่า, ฮิกาชิยามาโอตะ, ตาเนอุฮาร่า และกามากาชิมา โดยชาวบ้านที่หมู่บ้านเหล่านี้ได้นำปลาคาร์ปมาเลี้ยงเพื่อเป็นอาหารในยามฤดูหนาวหรือช่วงที่อาหารขาดแคลน จากนั้นในศตวรรษที่ 18 ที่เมืองเอจิโกะ ในจังหวัดนีงะตะ ได้บังเอิญเกิดมีปลาคาร์ปตัวหนึ่งซึ่งเป็นสีขาวและสีแดงตลอดทั้งตัวเกิดขึ้นมา สันนิษฐานว่าเป็นการผ่าเหล่า เกิดจากการผสมพันธุ์กันเองภายในสายเลือดใกล้ชิดกัน ซึ่งนำไปสู่การเพาะพันธุ์จนมาได้ ปลาที่มีลักษณะสีขาวสลับแดงในสายพันธุ์ที่มีชื่อว่า "โคฮากุ" (紅白) ขึ้นมาจนถึงในปัจจุบัน
จากนั้นความนิยมในการเลี้ยงปลาคาร์ปในประเทญี่ปุ่นก็เพิ่มขึ้นเรื่อย ๆ  จนกระทั่งในปี ค.ศ. 1870 มีศูนย์กลางการเพาะเลี้ยงปลาขึ้นบริเวณเชิงเขาเมืองโอจิยะ จังหวัดนีงาตะ และฮิโรชิมะ มีการทำฟาร์ม ประกวด และพัฒนาสายพันธุ์จนกลายมาเป็นส่วนหนึ่งในวัฒนธรรมญี่ปุ่น ในเทศกาลเด็กผู้ชาย ซึ่งตรงกับวันที่ 5 พฤษภาคม ของทุกปี ซึ่งครอบครัวชาวญี่ปุ่นที่มีบุตรชายจะนำธงทิวที่มีสีสันหลากหลายรูปปลาคาร์ป ขึ้นแขวนไว้หน้าบ้าน เพื่อเป็นการแสดงสัญลักษณ์ให้เด็กเติบโตมาอย่างสมบูรณ์แข็งแรง ประดุจปลาคาร์ปที่ว่ายทวนกระแสน้ำเชี่ยว
ในปี ค.ศ. 1914 ได้มีผู้นำปลาคาร์ปขึ้นทูลเกล้าฯ มงกุฎราชกุมารโชวะ ซึ่งนับเป็นจุดที่ทำให้ความนิยมในการเลี้ยงปลาคาร์ปเผยแพร่กว้างไกลยิ่งขึ้น  ต่อมาในช่วงสงครามโลกครั้งที่ 2 เกิดภาวะขาดแคลนอาหารภายในประเทศญี่ปุ่น ปลาคาร์ปจึงถูกใช้ทำเป็นอาหารอีกครั้ง เมื่อสงครามยุติลง ยังมีผู้ที่เลี้ยงปลาที่ได้รักษาสายพันธุ์ไว้ พยายามฟื้นฟูและสงวนสายพันธุ์ขึ้นมา ปลาคาร์ปจึงได้กลับมาอีกครั้งในฐานะปลาสวยงามในวัฒนธรรมญี่ปุ่น จนมาถึงอย่างที่เป็นอยู่ในปัจจุบัน
แหล่งผลิตปลาคาร์ปสวยงามของญี่ปุ่นในปัจจุบัน ได้แก่ โอจิยะ, ฮามามัตสึ, ยามาโกชิ, นากาโอะ, โตชิโอะ และคิตะอุโอนุมา ซึ่งประชากรในเมืองเหล่านี้ส่วนมากจะประกอบเพาะพันธุ์ปลาคาร์ปจำหน่าย โดยอาศัยแหล่งน้ำธรรมชาติ ตลอดจนภูมิอากาศและภูมิประเทศที่เอื้ออำนวยที่อยู่บนเขาซึ่งเหมาะแก่การเพาะเลี้ยงและขยายพันธุ์เป็นอย่างยิ่ง การเลี้ยงปลาคาร์ปในประเทศญี่ปุ่นจึงเป็นที่นิยมอย่างรวดเร็ว ทุกปีจะมีการประกวดทั่วทั้งประเทศ ที่กรุงโตเกียว อันเป็นเมืองหลวง นอกจากนี้แล้วยังมีการประกวดในระดับภูมิภาคแยกย่อยอีก รวมถึงในระดับนานาชาติอีกด้วย
ในปี ค.ศ. 1966 สมาคมผู้เลี้ยงปลาคาร์ปแห่งญี่ปุ่น ได้ร่วมกันสร้างอนุสาวรีย์ปลาคาร์ปขึ้น โดยสลักคำว่า "แหล่งกำเนิดนิชิกอย" (錦鯉起源の新) ขึ้นไว้เป็นอนุสรณ์ขึ้นที่หน้าโรงเรียนอนุบาลแห่งหนึ่ง ในเมืองนิกาตะ เพื่อเป็นการระลึกถึงเมืองที่เป็นจุดกำเนิดปลาแฟนซีคาร์ป
ในประเทศไทย

สำหรับประวัติการเลี้ยงปลาแฟนซีคาร์ปในประเทศไทย ในรูปแบบปลาสวยงามนั้น เกิดขึ้นในปี พ.ศ. 2493 โดยการนำเข้าจากประเทศญี่ปุ่น ซึ่งในเวลานั้นถือเป็นปลาสวยงามที่มีราคาสูงมาก ในปี พ.ศ. 2498 พระเจ้าวรวงศ์เธอ พระองค์เจ้าภาณุพันธุ์ยุคล ทรงนำเข้าปลาชนิดนี้มาจากประเทศญี่ปุ่น เพื่อเลี้ยงเป็นปลาพ่อแม่พันธุ์ และให้ชื่อเป็นภาษาไทยว่า "ปลาอัมรินทร์" ในขณะที่กรมประมงได้เรียกว่า "ปลาไนญี่ปุ่น" หรือ "ปลาไนสี" หรือ "ปลาไนแฟนซี" จากนั้นก็ได้มีผู้นำเข้ามาเลี้ยงกันมาอีกอย่างแพร่หลาย จนถึงในปัจจุบัน
นอกจากนี้แล้ว การเลี้ยงปลาแฟนซีคาร์ปยังเชื่อกันว่าจะช่วยเสริมโชคลาภให้แก่ผู้เลี้ยงเช่นเดียวกับปลาทองหรือปลาอะโรวาน่าอีกด้วย
สายพันธุ์ปลาแฟนซีคาร์ป

(อาทิ)
โคฮากุ (紅白) สีขาวสลับแดงตลอดทั้งตัว
โชวะ (昭和) สีดำมีแต้มสีขาวและแดง และดำสลับกันจนถึงใต้ท้อง
ตันโจ (丹頂) สีขาวตลอดทั้งตัว เว้นส่วนหัวที่มีแต้มสีแดงเป็นวงกลมใหญ่ คล้ายดวงอาทิตย์ในธงชาติญี่ปุ่น
อะกะชิ (浅葱) สีฟ้าแต้มด้วยสีเหลืองแดง
ชาโกย (茶鯉) สีเหมือนไข่มุกหรือเขียวมะกอก ตลอดจนสีน้ำตาลหรือทองแดง
ไทโชซันเก้ (大正三色) คล้ายกับโคฮากุ แต่มีสีดำมาสลับ
โอกอน (黄金) มีสีทองตลอดทั้งตัว
อุตซูริโมนะ (写りもの) สีเหลืองอ่อน มีสีแดงเป็นหลักสลับดำตลอดทั้งตัว
ฮิการิโมโยโมนะ (光り模様もの) สีเหลืองอ่อน มีสีแดงเป็นหลักสลับกันตลอดทั้งตัว
เบคโกะ (べっ甲) มีลายเหมือนกระดองเต่า มีสีดำเป็นตาสลับเหมือนตาข่ายตลอดทั้งลำตัว เกล็ดสีขาว
อาซากิ (浅黄) สีน้ำเงินอ่อนสลับเทา มีลายเหมือนตาข่ายคลุมอยู่ทั้งตัว
ซูซุย (秋翠) มีเกล็ดขนาดใหญ่เห็นเด่นชัดที่สันหลังและข้างลำตัวยาวตั้งแต่หัวถึงหาง  ผิวข้างลำตัวเรียบ
คินกินริน (すすい)  สีทองและเงินสลับกันทั้งตัว กลางลำตัวและส่วนท้ายมีสีแดงปะปน
โคะโระโมะ (衣) เป็นชนิดโคฮากุผสมกับอะซะกิ จึงมีเกล็ดสีน้ำเงินเหลือบผสมตลอดทั้งตัว
ดูเพิ่ม

ปลาทอง
แหล่งข้อมูลอื่น

ข้อมูลที่เกี่ยวข้องกับ Cyprinus carpio haematopterus ที่วิกิสปีชีส์
ฟูกะ ฮาระ

| ฟูกะ ฮาระ |
| --- | --- |
はらふうか
เกิด:  (1996-02-22) 22 กุมภาพันธ์ ค.ศ. 1996 (28 ปี)  ญี่ปุ่น จังหวัดโอซากะ
มีชื่อเสียงจาก: จ๊ะเอ๋!
นักเดินแบบ
ส่วนสูง: 151 ซม.
 
ฟูกะ ฮาระ (ญี่ปุ่น: 原風佳, อักษรโรมัน: Hara Fuuka )เป็นนักแสดง นักเดินแบบของญี่ปุ่น
เกิดในจังหวัดโอซากะ เป็นของออสการ์โปรโมชั่น
ประวัติ

เกิดในโอซากะ ย้ายไปที่โตเกียวเมื่ออายุ 2 ปี เข้าชมรมนางแบบตอนประถมปีที่ 1 และเป็นพี่สาวรุ่นที่ 3 "ฟูกะ" ในรายการ "จ๊ะเอ๋!" ของเอ็นเอชเค การศึกษาทีวี(อังกฤษ：NHK Educational TV)
ประวัติ > โครงเรื่องใน "จ๊ะเอ๋!"

เกมนิ้วได้แสดงให้เห็นถึงการดำเนินงานที่มีเทคโนโลยีสูง
สิงหาคม 2546 รายการครบรอบ 50 ปี ของ "ぐ〜チョコランタンとともだちいっぱい!オンステージ" รายการนี้แสดงพร้อมกับอดีตพี่สาว "รินะ" และวังวัง ฟูกะว่า "ฉันรู้สึกประหม่าครั้งแรกในชีวิต ถ้าไม่มีรินะ ฉันแน่ใจว่าฟูกะจะต้องล้ม"
ชอบเพลงคือ "げんきげんき!" และ "ねこねこしゃんしゃん"
ผลงานการแสดง > ทีวี

จ๊ะเอ๋! (7 เมษายน 2546 - 30 มีนาคม 2550 ปรากฏตัวเป็นพี่สาวรุ่นที่ 3 "ฟูกะ")
มากิโนะ นาริซาดะ

| มากิโนะ นาริซาดะ |
| --- | --- |
ภาพมากิโนะ นาริซาดะ

ไดเมียวแห่งเซกิยาโดะคนที่ 1
ดำรงตำแหน่ง ค.ศ. 1683 – 1695
ก่อนหน้า: คูเซะ ชิเงยูกิ
ถัดไป: มากิโนะ นาริฮารุ
 
ข้อมูลส่วนบุคคล
เกิด: เอโดะ, ประเทศญี่ปุ่น
เสียชีวิต: 8 กรกฎาคม ค.ศ. 1712
เชื้อชาติ: ญี่ปุ่น
คู่สมรส: โอเบะ อางูริ

มากิโนะ นาริซาดะ (ญี่ปุ่น: 牧野成貞, อักษรโรมัน: Makino Narisada; ค.ศ. 1634 - 8 กรกฎาคม ค.ศ. 1712) เป็นไดเมียวและพ่อตาของโทกูงาวะ สึนาโยชิ โชกุนคนที่ 5 ของตระกูลโทกูงาวะ